CELEX: 32002D0208
Language: el
Date: 2002-03-11 00:00:00
Title: 2002/208/ΕΚ: Απόφαση της Επιτροπής, της 11ης Μαρτίου 2002, για τη σήμανση και χρήση του χοιρείου κρέατος κατ' εφαρμογή του άρθρου 11 της οδηγίας 2001/89/ΕΚ του Συμβουλίου όσον αφορά τη Γερμανία (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 984]

Avis juridique important

|

32002D0208

2002/208/ΕΚ: Απόφαση της Επιτροπής, της 11ης Μαρτίου 2002, για τη σήμανση και χρήση του χοιρείου κρέατος κατ' εφαρμογή του άρθρου 11 της οδηγίας 2001/89/ΕΚ του Συμβουλίου όσον αφορά τη Γερμανία (Κείμενο που παρουσιάζει ενδιαφέρον για τον ΕΟΧ) [κοινοποιηθείσα υπό τον αριθμό Ε(2002) 984]  

Επίσημη Εφημερίδα αριθ. L 068 της 12/03/2002 σ. 0036 - 0039

Απόφαση της Επιτροπήςτης 11ης Μαρτίου 2002για τη σήμανση και χρήση του χοιρείου κρέατος κατ' εφαρμογή του άρθρου 11 της οδηγίας 2001/89/ΕΚ του Συμβουλίου όσον αφορά τη Γερμανία[κοινοποιηθείσα υπό τον αριθμό Ε(2002) 984](Το κείμενο στη γερμανική γλώσσα είναι το μόνο αυθεντικό)(Κείμενο που παρουσιάζει ενδιαφέρον για τον ΕΟΧ)(2002/208/ΕΚ)Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,Έχοντας υπόψη:τη συνθήκη για την ίδρυση της Ευρωπαϊκής Κοινότητας,την οδηγία 2001/89/ΕΚ του Συμβουλίου, της 23ης Οκτωβρίου 2001, σχετικά με κοινοτικά μέτρα για την καταπολέμηση της κλασικής πανώλης των χοίρων(1), και ιδίως το άρθρο 11 παράγραφος 1 στοιχείο στ),Εκτιμώντας τα ακόλουθα:(1) Τον Ιανουάριο και Φεβρουάριο του 2002 δηλώθηκαν από τις γερμανικές κτηνιατρικές αρχές εστίες κλασικής πανώλης των χοίρων στην Rhineland-Palatinate.(2) Βάσει των άρθρων 9, 10 και 11 της οδηγίας 2001/89/ΕΚ, ορίστηκαν, αμέσως ζώνες προστασίας και επιτήρησης γύρω από τις εστίες της επιδημίας στη Γερμανία.(3) Οι διατάξεις για τη χρήση σήματος υγειονομικής καταλληλότητας νωπού κρέατος παρατίθενται στην οδηγία 64/433/ΕΟΚ του Συμβουλίου, της 26ης Ιουνίου 1964, περί υγειονομικών προβλημάτων στον τομέα των ενδοκοινοτικών συναλλαγών νωπών κρεάτων(2), όπως τροποποιήθηκε τελευταία από την οδηγία 95/23/ΕΟΚ(3).(4) Σύμφωνα με το άρθρο 11 παράγραφος 1 στοιχείο στ) της οδηγίας 2001/89/ΕΚ, η Γερμανία υπέβαλε αίτημα για θέσπιση παρέκκλισης όσον αφορά τη σήμανση και τη χρήση χοίρειου κρέατος, το οποίο προέρχεται από χοίρους εκμεταλλεύσεων που βρίσκονται στη ζώνη επιτήρησης της Rhineland-Palatinate και οι οποίοι εσφάγησαν, βάσει ειδικής έγκρισης που εκδόθηκε από την αρμόδια αρχή.(5) Tα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής για την τροφική αλυσίδα και την υγεία των ζώων (τμήμα υγείας και καλής διαβίωσης των ζώων),ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:Άρθρο 1Επιτρέπεται στη Γερμανία η χρήση σφραγίδας που περιγράφεται στο άρθρο 3 παράγραφος 1 σημείο Α στοιχείο ε) της οδηγίας 64/433/ΕΟΚ σε χοίρειο κρέας που προέρχεται από εκμεταλλεύσεις που βρίσκονται στη ζώνη επιτήρησης της Rhineland-Palatinate πριν από τις 5 Μαρτίου 2002, σύμφωνα με τις διατάξεις των άρθρων 9 και 11 της οδηγίας 2001/89/ΕΚ, υπό τον όρο ότι οι εν λόγω χοίροι:α) προέρχονται από ζώνη επιτήρησης:- όπου δεν έχουν διαπιστωθεί κρούσματα κλασικής πανώλης των χοίρων κατά τις προηγούμενες 21 ημέρες και όπου έχουν παρέλθει τουλάχιστον 21 ημέρες μετά την ολοκλήρωση του προκαταρτικού καθαρισμού και απολύμανσης των μολυσμένων κτηνοτροφικών εκμεταλλεύσεων,- η οποία έχει εγκαθιδρυθεί γύρω από ζώνη προστασίας όπου διενεργήθηκαν κλινικές εξετάσεις ανίχνευσης της παρουσίας κλασικής πανώλης των χοίρων σε όλες τις χοιροτροφικές μονάδες μετά τη διαπίστωση της νόσου, με αρνητικά αποτελέσματα·β) προέρχονται από εκμετάλλευση:- η οποία έχει υπαχθεί στα μέτρα προστασίας που θεσπίστηκαν σύμφωνα με τις διατάξεις του άρθρου 11 της οδηγίας 2001/89/ΕΚ,- για την οποία, μετά από επιδημιολογική έρευνα, έχει αποκλεισθεί η επαφή με μολυσμένη εκμετάλλευση,- η οποία υποβλήθηκε σε τακτικούς ελέγχους από κτηνίατρο, μετά την εγκαθίδρυση της ζώνης επιτήρησης. Στον έλεγχο υπεβλήθησαν όλοι οι χοίροι που διατηρούνται στην εκμετάλλευση,γ) συμπεριλήφθησαν σε πρόγραμμα ελέγχου της θερμοκρασίας του σώματος των χοίρων και κλινικής εξέτασης. Το πρόγραμμα θα διεξαχθεί σύμφωνα με το παράρτημα I·δ) εσφάγησαν εντός δώδεκα ωρών από την άφιξή τους στο σφαγείο.Άρθρο 2Η Γερμανία διασφαλίζει την έκδοση πιστοποιητικού, όπως περιγράφεται στο παράρτημα ΙΙ, για το χοίρειο κρέας που αναφέρεται στο άρθρο 1.Άρθρο 3Το χοίρειο κρέας που πληροί τους όρους του άρθρου 1 και το οποίο περιλαμβάνεται σε ενδοκοινοτικές συναλλαγές, πρέπει να συνοδεύεται από το πιστοποιητικό που αναφέρεται στο άρθρο 2.Άρθρο 4Η Γερμανία διασφαλίζει ότι τα σφαγεία που έχουν ορισθεί για να δεχθούν τους χοίρους που αναφέρονται στο άρθρο 1 παράγραφος 1, δεν δέχονται για σφαγή, κατά τις ίδιες ημέρες, χοίρους άλλους εκτός από τους υπόψη.Άρθρο 5Η Γερμανία διαβιβάζει στα κράτη μέλη και στην Επιτροπή:α) την επωνυμία και τη διεύθυνση των σφαγείων που έχουν ορισθεί για να δεχθούν για σφαγή τους χοίρους που αναφέρονται στο άρθρο 1, πριν από τη σφαγή των χοίρων αυτών καιβ) μετά τη σφαγή των χοίρων αυτών, σε εβδομαδιαία βάση, έκθεση που περιλαμβάνει πληροφορίες όσον αφορά:- τον αριθμό των χοίρων που εσφάγησαν στα ορισθέντα σφαγεία,- το σύστημα εξακριβώσεως και ελέγχου των μετακινήσεων που εφαρμόζεται στους χοίρους που προορίζονται να σφαγούν,- τις οδηγίες που έχουν δοθεί όσον αφορά την εφαρμογή του προγράμματος παρακολούθησης της θερμοκρασίας του σώματος που προβλέπεται στο παράρτημα Ι.Άρθρο 6Η παρούσα απόφαση εφαρμόζεται μέχρι τις 15 Απριλίου 2002.Άρθρο 7Η παρούσα απόφαση απευθύνεται στην Ομοσπονδιακή Δημορκατία της Γερμανίας.Βρυξέλλες, 11 Μαρτίου 2002.Για την ΕπιτροπήDavid ByrneΜέλος της Επιτροπής(1) ΕΕ L 365 της 1.12.2001, σ. 5.(2) EE L 121 29.7.1964, σ. 2012/64.(3) ΕΕ L 243 της 11.10.1995, σ. 7.ΠΑΡΑΡΤΗΜΑ IΠΑΡΑΚΟΛΟΥΘΗΣΗ ΤΗΣ ΘΕΡΜΟΚΡΑΣΙΑΣ ΤΟΥ ΣΩΜΑΤΟΣ ΤΩΝ ΧΟΙΡΩΝΤο πρόγραμμα για την παρακολούθηση της θερμοκρασίας του σώματος των χοίρων και για την κλινική εξέταση, το οποίο αναφέρεται στο άρθρο 1 παράγραφος 1 στοιχείο δ), πρέπει να περιλαμβάνει τα ακόλουθα:1. Εντός του εικοσιτετραώρου που προηγείται της φόρτωσης ενός φορτίου χοίρων που προορίζονται για σφαγή, η αρμόδια κτηνιατρική αρχή πρέπει να εξασφαλίζει ότι η θερμοκρασία του σώματος ενός ορισμένου αριθμού χοίρων που περιλαμβάνονται στο προαναφερόμενο φορτίο ελέγχεται από επίσημο κτηνίατρο με εισαγωγή θερμομέτρου στον πρωκτό των ζώων. Ο αριθμός των χοίρων που πρέπει να υποβάλλονται σε αυτή την εξέταση καθορίζεται ως εξής:>ΘΕΣΗ ΠΙΝΑΚΑ>Κατά τη στιγμή της εξέτασης, πρέπει να καταγράφονται σε έναν πίνακα, ο οποίος εκδίδεται από τις αρμόδιες κτηνιατρικές αρχές για κάθε χοίρο: ο αριθμός του ενωτίου, η ώρα ελέγχου και η θερμοκρασία.Σε περίπτωση που η εν λόγω θερμοκρασία είναι 40 °C ή μεγαλύτερη, ο επίσημος κτηνίατρος πρέπει να ενημερώνεται αμέσως και να προβαίνει στη διεξαγωγή υγειονομικής έρευνας, λαμβάνοντας υπόψη τις διατάξεις του άρθρου 4 της οδηγίας 80/217/ΕΟΚ περί θεσπίσεως κοινοτικών μέτρων για τον έλεγχο της κλασικής πανώλης των χοίρων.2. Λίγο πριν από τη φόρτωση του φορτίου (0 έως 3 ώρες) το οποίο έχει υποβληθεί σε εξέταση όπως περιγράφεται στο ανωτέρω σημείο 1, διενεργείται κλινική εξέταση εκ μέρους του επίσημου κτηνιάτρου ο οποίος ορίζεται από τις αρμόδιες κτηνιατρικές αρχές.3. Κατά τη στιγμή της φόρτωσης του φορτίου των χοίρων που έχουν υποβληθεί σε εξέταση, όπως περιγράφεται στα ανωτέρω σημεία 1 και 2, ο επίσημος κτηνίατρος πρέπει να εκδίδει ένα υγειονομικό έγγραφο το οποίο πρέπει να συνοδεύει το φορτίο μέχρι το σφαγείο το οποίο έχει οριστεί.4. Στο σφαγείο που έχει οριστεί, τα αποτελέσματα της παρακολούθησης της θερμοκρασίας του σώματος των ζώων θα πρέπει να ανακοινώνονται στον κτηνίατρο ο οποίος είναι υπεύθυνος για τη διεξαγωγή της εξέτασης πριν από τη σφαγή.ΠΑΡΑΡΤΗΜΑ II>PIC FILE= "L_2002068EL.003902.TIF">